N’ebya Rogers Sunday
Obukama bwa Tooro eriizooba nibujaguza emyaka 27 ei Omukama Oyo Nyimba Kabamba Iguru Rukiidi IV yaahisya ahangoma.
Okurugiirira ahari puroguraamu eruho obwahati, omukoro ogu nigwija kutandiika n’okushaba ahakanisa ya St. John’s Cathedral kandi Omukama Oyo nateekateekwa kuba aruho.
Okurugiirira ahari minisita w’obukama orikujunanizibwa ahakumanyisa abantu omubiika Peter Sande Rusoke kandi hoona oyebeembeire okuteebeekanisa omukoro gw’empango ogw’omwaka ogu, okushaba nikuteekateekwa kutandiika shaaha 3 z’akasheeshe.
Na bwanyima, Omukama naija kutaayaayisa abagyenyi be aha kikaari Karuziika omuri Fort-Portal.
Purezidenti Yoweri Kaguta Museveni ayetsirwe nk’omugyenyi mukuru kandi okurugiirira ahari Rusoke, Purezidenti nateekateekwa kuhika aha mukoro ogu shaaha 6 z’eihangwe.
eng_Latn lug_Latn lug_Latn lug_Latn run_Latn run_Latn